Я таксама за тое, што трэба адносiцца з любоўю i ласкай да сваёй малой радзiмы. Ганаруся, што нарадзiўся на Карэлiччыне i прыгадзiўся тут. І менавiта гэта абавязвае да многага. Маё сэрца i душа супакояцца толькi тады, калi ў родным Карэлiцкiм краi будзе ўсё i ўсюды ў парадку, як у добрага гаспадара: ў доме i на падворку ўтульнасць i чысцiня, у сям’i — лад. Я хачу, каб нашы людзi жылi ў шчасцi, згодзе i заможна. Яны гэтага заслужылi сваёй стараннай, добрасумленнай i самаадданай працай.